P6_TA(2006)0522

A Közös Kutatóközpont által közvetlen intézkedések révén végrehajtandó egyedi program (hetedik kutatási, technológiafejlesztési és demonstrációs keretprogram, 2007-2013) *

Az Európai Parlament jogalkotási állásfoglalása az Európai Közösség kutatási, technológiafejlesztési és demonstrációs tevékenységekre vonatkozó hetedik keretprogramjának keretében a Közös Kutatóközpont által közvetlen cselekvések révén végrehajtandó egyedi programról (2007-2013) szóló tanácsi határozatra irányuló javaslatról (COM(2005)0439 - C6-0380/2005 - 2005/0184(CNS))

(Konzultációs eljárás)

Az Európai Parlament,

- tekintettel a Bizottságnak a Tanácshoz intézett javaslatára (COM(2005)0439) [1],

- tekintettel az EK-Szerződés 166. cikkére, amelynek alapján a Tanács konzultált a Parlamenttel (C6-0380/2005),

- tekintettel eljárási szabályzata 51. cikkére,

- tekintettel az Ipari, Kutatási és Energiaügyi Bizottság jelentésére és Költségvetési Bizottság véleményére (A6-0335/2006),

1. jóváhagyja a Bizottság javaslatát, annak módosított formájában;

2. úgy véli, hogy a jogalkotási javaslatban szereplő tájékoztató jellegű pénzügyi referenciaösszegnek összhangban kell lennie az új többéves pénzügyi keret (2007-2013) 1a. alfejezetében szereplő plafonnal, és hangsúlyozza, hogy az éves összegről az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló 2006. május 17-i intézményközi megállapodás [2] 38. pontja szerint az éves költségvetési eljárás keretében döntenek;

3. felhívja a Bizottságot, hogy ennek megfelelően módosítsa javaslatát az EK-Szerződés 250. cikkének (2) bekezdése értelmében;

4. felhívja a Tanácsot, hogy értesítse a Parlamentet, ha a Parlament által elfogadott szövegtől eltérni szándékozik;

5. kéri a Tanácsot, hogy ismételten konzultáljon a Parlamenttel, ha lényegesen módosítani szándékozik a Bizottság javaslatát;

6. utasítja elnökét, hogy továbbítsa a Parlament álláspontját a Tanácsnak és a Bizottságnak.

A BIZOTTSÁG ÁLTAL JAVASOLT SZÖVEG | A PARLAMENT MÓDOSÍTÁSAI |

1. módosítás

(1a) preambulumbekezdés (új)

| (1a) Az államilag finanszírozott kutatást elsősorban a nyilvánosság igényei és prioritásai felé kell irányítani, és törekedni kell arra, hogy a magánszféra által finanszírozott kutatással kiegészítsék egymást. A Közös Kutatóközpont (KKK) által végzett munkát össze kell hangolni a tematikus prioritások keretében végrehajtott kutatásokkal annak érdekében, hogy elkerüljék az átfedéseket és a párhuzamos munkavégzést a nemzeti kutatási programokkal. |

2. módosítás

(3) preambulumbekezdés

(3) Helyénvaló, hogy feladatainak teljesítése során a KKK ügyfélközpontú tudományos és műszaki támogatással járuljon hozzá az EU döntéshozatali folyamatához, ily módon támogatva a meglévő politikák végrehajtását és figyelemmel kísérését és reagálva a politikák támasztotta új igényekre. Feladai ellátása érdekében a KKK magas színvonalú kutatást végez. | (3) Feladatainak teljesítése során a KKK-nak ügyfélközpontú tudományos és műszaki támogatással kell hozzájárulnia az EU döntéshozatali folyamatához, ily módon támogatva a meglévő politikák végrehajtását és figyelemmel kísérését és reagálva a politikák támasztotta új igényekre. Feladatai ellátása érdekében a KKK csúcsszínvonalú, európai szinten összehasonlítható kutatást végez. |

3. módosítás

(4) preambulumbekezdés

(4) A Közös Kutatóközpont (KKK) által végrehajtandó közvetlen cselekvéseket ezen egyedi programnak kell végrehajtania. Helyénvaló, hogy a KKK, amikor feladataival összhangban végrehajtja ezt az egyedi programot, különös hangsúlyt fektessen az Unió számára kulcsfontosságú területekre: jólét a tudásintenzív társadalomban, közösségvállalás és az erőforrások felelősségteljes kezelése, biztonság és szabadság, továbbá Európa mint partner a világban. | (4) A KKK által végrehajtandó közvetlen cselekvéseket ezen egyedi programnak kell végrehajtania. Helyénvaló, hogy a KKK, amikor feladataival összhangban végrehajtja ezt az egyedi programot, különös hangsúlyt fektessen az Unió számára kulcsfontosságú területekre: jólét és szociális jólét a tudásintenzív társadalomban, közösségvállalás, fenntarthatóság és az erőforrások felelősségteljes kezelése, biztonság és szabadság, továbbá Európa mint partner a világban. |

4. módosítás

(10) preambulumbekezdés

(10) Célszerű, hogy a KKK továbbra is kiegészítő erőforrásokra tegyen szert piaci tevékenységei révén; ilyenek többek között a keretprogram közvetett cselekvései, a harmadik felek megrendelései, valamint - kisebb mértékben - a szellemi tulajdonjogok kiaknázása. | (10) Célszerű, hogy a KKK továbbra is kiegészítő erőforrásokat tegyen hozzáférhetővé piaci tevékenységei révén; ilyenek többek között a keretprogram közvetett cselekvései, a harmadik felek megrendelései (különösen bizonyos, a szellemi tulajdonjogok védelméhez kapcsolódó feltételek teljesítésétől függően), valamint - kisebb mértékben - a szellemi tulajdonjogok kiaknázása. |

5. módosítás

(13) preambulumbekezdés

(13) Indokolt, hogy a programba tartozó területeken végzett tevékenységekről a Bizottság kellő időben független értékelést készíttessen. | (13) A programba tartozó területeken végzett tevékenységekről a Bizottságnak kellő időben független, többek között környezetvédelmi, társadalmi, egészségügyi és állatjóléti kritériumokra is kiterjedő értékelést kell készíttetnie, amely a jövőben a közvetlen és a közvetett tevékenységek további rendszeres mérését és értékelését teszi lehetővé a keretprogram keretében. |

6. módosítás

3. cikk, (1a) bekezdés (új)

| A Bizottságnak megteszi a szükséges lépéseket annak érdekében, hogy meggyőződjön arról, hogy a finanszírozott tevékenységeket hatékonyan és az 1605/2002/EK, Euratom rendelet rendelkezéseivel összhangban hajtották végre. |

7. módosítás

3. cikk, (1b) bekezdés (új)

| Az egyedi program teljes adminisztratív költségeinek - ide értve a Közös Kutatóközpont belső és vezetési költségeit - arányosaknak kell lenniük az egyedi programban létrehozott akciókkal és a költségvetési és jogalkotási hatóságok határozatai tárgyát kell képezniük. |

8. módosítás

3. cikk, (1c) bekezdés (új)

| A költségvetési előirányzatokat a hatékony és eredményes pénzügyi gazdálkodás elvei szerint, nevezetesen a gazdaságosság, a teljesítmény, a hatékonyság és az arányosság elve szerint kell felhasználni. |

9. módosítás

4. cikk (2) bekezdése, első francia bekezdés

-az ember reprodukciós célú klónozására irányuló kutatási tevékenység; | - az ember klónozására irányuló kutatási tevékenység; |

10. módosítás

5a. cikk (új)

| 5a. cikk A Bizottság előzetesen tájékoztatja a költségvetési hatóságot, amikor el kíván térni a kiadásoknak az Európai Unió általános költségvetése megjegyzéseiben és mellékletében meghatározott felosztásától. |

11. módosítás

7. cikk, (1a) bekezdés (új)

| Az értékelés tartalmazza a pénzügyi gazdálkodás hatékonyságának és eredményességének értékelését, valamint az egyedi program költségvetési és pénzügyi gazdálkodása hatékonyságának és szabályosságának értékelését. |

12. módosítás

Melléklet, 2. szakasz, (1) bekezdés, első francia bekezdés

-Rugalmasan reagál az Európai Unió döntéshozóinak a változó szükségleteire és igényeire; | -Rugalmasan reagál az Európai Unió döntéshozóinak a változó szükségleteire és igényeire, tagállami szinten is; |

13. módosítás

Melléklet, 2. szakasz ,(1) bekezdés, második francia bekezdés

-Figyelmét azokra a kérdésekre összpontosítja, amelyek a társadalmat közelről érintik, amelyeknek kutatási vetülete is van és amelyek túlnyomórészt uniós léptékűek; | -Figyelmét azokra a kérdésekre összpontosítja, amelyek a társadalmat közelről érintik, amelyeknek kutatási vetülete is van és amelyek túlnyomórészt uniós léptékűek vagy amelyek jelentőséggel bírnak a Közösség nagy része számára; |

14. módosítás

Melléklet, 2. szakasz, harmadik a) francia bekezdés (új)

| -fokozza együttműködését más európai intézményekkel, különösen az Európai Parlamenttel; |

15. módosítás

Melléklet, 2. szakasz, (1) bekezdés, ötödik a) francia bekezdés (új)

| -A kutatási prioritások megállapításakor növeli az átláthatóságot azáltal, hogy nyilvánosan hozzáférhetővé teszi az e prioritásokra vonatkozó kritériumokat, és tájékoztatja az Európai Parlamentet és a Tanácsot azokról az okokról, amelyek az adott kutatási prioritások meghatározását indokolják. |

16. módosítás

Melléklet, 2. szakasz, (3) bekezdés

Ezt a közelítésmódot alapvetően meg fogja határozni az ismeretek áramlása a folyamat résztvevői között. A cselekvések azt a célt is szolgálják majd, hogy a szabályozást bevezessék és nyomon kövessék, és hogy az EU-25-ök, a tagjelöltek és a szomszédos országok körében elterjedjenek a legjobb gyakorlatok. | Ezt a közelítésmódot alapvetően meg fogja határozni az ismeretek áramlása a folyamat résztvevői között, és erőfeszítéseket kell tenni annak érdekében, hogy javítsák a kkv-k a kutatási eredményekhez való hozzáférését. Ez ösztönözni fogja a tudomány és társadalom közötti párbeszédet. A cselekvések azt a célt is szolgálják majd, hogy a szabályozást bevezessék és nyomon kövessék, és hogy az EU-25-ök, a tagjelöltek és a szomszédos országok körében elterjedjenek a legjobb gyakorlatok. |

17. módosítás

Melléklet, 2. szakasz, (8) bekezdés

Ha a tematikus politikáknak nyújtandó támogatás miatt szükséges, a KKK külön intézkedik arról, hogy az EU-ban fellelhető kutatási eredmények jobban ki legyenek aknázva. Ezáltal a KKK felszínre hozza a tudásalapú társadalom előnyeit. | Ha a tematikus politikáknak nyújtandó támogatás miatt szükséges, a KKK külön intézkedik arról, hogy az EU-ban fellelhető kutatási eredményeket jobban elterjesszék és kiaknázzák. Ezáltal a KKK felszínre hozza a tudásalapú társadalom előnyeit. |

18. módosítás

Melléklet, 3. szakasz, 3.1.1. pont, (6) bekezdés

A növekedés és a foglalkoztatás lisszaboni menetrendjét - a "jobb szabályozás" elvével is összefüggésben - társadalmi-gazdasági szemléletű közvetlen mennyiségi elemzés támasztja majd alá, amely számos politikai területet érint, mint például a makrogazdasági stabilitást és növekedést, a pénzügyi szolgáltatásokat, a versenyképesség egyes vonatkozásait, az élethossziglani tanulást és a lisszaboni stratégiát az emberi tőke szemszögéből, a mezőgazdaságot, az éghajlatváltozást, az energia és a közlekedés rendszereinek fenntarthatóságát. A KKK hozzájárul annak jobb megértéséhez, hogy az oktatási kínálat milyen összefüggésben áll a tudásalapú társadalom igényeivel, hogy mely tényezők hatnak a méltányos elbánásra az oktatásban és hogyan lehet hatékonyan felhasználni az oktatás erőforrásait. | A növekedés és a foglalkoztatás lisszaboni menetrendjét - a "jobb szabályozás" elvével is összefüggésben - társadalmi-gazdasági szemléletű közvetlen mennyiségi elemzés támasztja majd alá, amely számos politikai területet érint, mint például a makrogazdasági stabilitást és növekedést, a pénzügyi szolgáltatásokat, a versenyképesség egyes vonatkozásait, az élethossziglani tanulást és a lisszaboni stratégiát az emberi tőke szemszögéből, a mezőgazdaságot, az éghajlatváltozást, az energia és a közlekedés rendszereinek fenntarthatóságát. A KKK hozzájárul annak jobb megértéséhez, hogy az oktatási kínálat milyen összefüggésben áll a tudásalapú társadalom és a tudás terjesztésének igényeivel, hogy mely tényezők hatnak a méltányos elbánásra az oktatásban és hogyan lehet hatékonyan felhasználni az oktatás erőforrásait, többek között megemlítve a nyílt forrású szoftvereket. |

19. módosítás

Melléklet, 3. szakasz, 3.1.3. pont, (1) bekezdés, első francia bekezdés

-Elkészíteni egy fenntartható energia-referenciarendszert, amely az EU politikai igényeit kielégítő tudományos-technológiai szaktudást ad a technológiai innováció és fejlődés terén (minden energiaforrásra nézve); | -Elkészíteni egy fenntartható energia-referenciarendszert, amely az EU politikai igényeit kielégítő tudományos-technológiai szaktudást ad a technológiai innováció és fejlődés terén (minden energiaforrásra és az energia végső felhasználási hatékonyságára nézve); |

20. módosítás

Melléklet, 3. szakasz, 3.1.3. pont, (1) bekezdés, harmadik francia bekezdés

- Európa energiaellátásának megbízhatóságáról tájékoztatni. | -Európa energiaellátásának megbízhatóságáról és a megújuló energiaforrások hozzáférhetőségéről tájékoztatni. |

21. módosítás

Melléklet, 3. szakasz, 3.1.3. pont, (2) bekezdés, harmadik francia bekezdés

-A társadalmi szempontokkal, a területrendezést, az egészségi hatásokat és a tudatosítást magukban foglaló tevékenységek révén. Az erőfeszítések a légi, földi és tengeri közlekedés biztonságának és védelmének szempontjaira is kiterjednek. | -A társadalmi szempontokkal, a területrendezést, építészeti és várostervezést, az egészségi hatásokat és a tudatosítást magukban foglaló tevékenységek révén. Az erőfeszítések a légi, földi és tengeri közlekedés fenntarthatóságának, biztonságának és védelmének szempontjaira is kiterjednek. |

22. módosítás

Melléklet, 3. szakasz, 3.1.4. pont, (1) bekezdés

A KKK közreműködik az információs társadalom technológiáival kapcsolatos, az európai tudásalapú társadalom versenyképességét szolgáló politikák és eszközök kijelölésében, a tudásalapú társadalommal kapcsolatos jövőbe mutató elemzések és stratégiák kidolgozása révén. A növekedés, a közösségvállalás és a fenntarthatóság lesz a figyelem középpontjában. A KKK hozzájárul azon uniós politikák megvalósításához is, amelyek szorosan összefüggnek az információs társadalom technológiáinak fejlődésével, vagy amelyeknek jelentős előnye származik belőle. Ez magában foglalja azokat az alkalmazásokat, amelyek elektronikus kereskedelemmel és egészségüggyel, személyi védelemmel, elektronikus oktatással és közigazgatással, valamint a környezetvédelemmel kapcsolatosak, továbbá az európai növekedési, befogadási és életminőségi általános stratégiák lehetséges fejleményeinek meghatározását is. | A KKK közreműködik az információs társadalom technológiáival kapcsolatos, az európai tudásalapú társadalom versenyképességét szolgáló politikák és eszközök kijelölésében, a tudásalapú társadalommal kapcsolatos jövőbe mutató elemzések és stratégiák kidolgozása révén, középpontba helyezve az ingyenes és nyílt forráskóddal rendelkező szoftvereket. A növekedés, a közösségvállalás és a fenntarthatóság lesz a figyelem középpontjában. A KKK hozzájárul azon uniós politikák megvalósításához is, amelyek szorosan összefüggnek az információs társadalom technológiáinak fejlődésével, vagy amelyeknek jelentős előnye származik belőle. Ez magában foglalja azokat az alkalmazásokat, amelyek elektronikus kereskedelemmel és egészségüggyel, személyi védelemmel, elektronikus oktatással és közigazgatással, valamint a környezetvédelemmel kapcsolatosak, továbbá az európai növekedési, befogadási és életminőségi általános stratégiák lehetséges fejleményeinek meghatározását is. A KKK célja, hogy javítsa a fogyatékkal élőknek a tudás alapú társadalomhoz való hozzáférését. |

23. módosítás

Melléklet, 3. szakasz, 3.1.5. pont, (1) bekezdés

Sok politikai területen az élettudományok és a biotechnológia nagyban hozzájárulhatnak a lisszaboni célkitűzések eléréséhez. Ezt a lehetőséget széles körben felismerték az egészségügyben, a mezőgazdaságban, az élelmiszeriparban, a környezetvédelemben és más ágazatokban is, ahol az alkalmazások gyorsan fejlődnek. Referenciaanyagok és jóváhagyott módszerek létrehozásához fejlett biotechnológiai eszközök egész sorának a használata és ismerete szükséges. A KKK ezen a területen is igyekszik szakavatottabbá válni, tekintettel a törvényi és rendeleti jogi környezetre. | Sok politikai területen az élettudományok és a biotechnológia nagyban hozzájárulhatnak az EU-s célkitűzések eléréséhez. Ezt a lehetőséget széles körben felismerték az egészségügyben, a mezőgazdaságban, az élelmiszeriparban, a környezetvédelemben és más ágazatokban is, ahol az alkalmazások gyorsan fejlődnek. Referenciaanyagok és jóváhagyott módszerek létrehozásához fejlett biotechnológiai eszközök egész sorának a használata és ismerete szükséges. A KKK ezen a területen is igyekszik szakavatottabbá válni, tekintettel a törvényi és rendeleti jogi környezetre. |

24. módosítás

Melléklet, 3. szakasz, 3.2.1. pont, (1) bekezdés, második francia bekezdés

-Környezeti vonatkozások: a kedvező mezőgazdasági és környezeti körülményekből eredő következmények felmérése és a mezőgazdasági-környezeti intézkedéseknek a talaj- és vízkörülményekre, a biodiverzitásra és az európai tájakra tett hatásának tanulmányozása. A mezőgazdaság fejlődése, a vidékfejlesztés és a regionális politikák, valamint ezeknek az európai földhasználatot módosító hatása közötti összefüggések elemzése mutatók és térbeli modellek kidolgozásával. Vidékfejlesztési programok megvalósítására irányuló célzott területi stratégiák kialakításának támogatása. Az éghajlatváltozás mezőgazdasági hatásainak felmérése alkalmazkodási intézkedések céljából. Hozzájárulás az üvegházhatásúgáz-kibocsátás mérsékléséhez kifejezetten energiatermelési célú növénytermesztéssel és mezőgazdaságihulladékújrahasznosítással. | -Környezeti vonatkozások: a kedvező mezőgazdasági és környezeti körülményekből eredő következmények felmérése és a mezőgazdasági-környezeti intézkedéseknek a talaj- és vízkörülményekre, a biodiverzitásra és az európai tájakra tett hatásának tanulmányozása. A mezőgazdaság fejlődése, a vidékfejlesztés és a regionális politikák, valamint ezeknek az európai földhasználatot módosító hatása közötti összefüggések elemzése mutatók és térbeli modellek kidolgozásával. A kevés beavatkozást igénylő gazdálkodásra, a biogazdálkodásra, illetve a talajtermékenységre irányuló támogató intézkedések értékelése. Vidékfejlesztési programok megvalósítására irányuló célzott területi stratégiák kialakításának támogatása. Az éghajlatváltozás mezőgazdasági hatásainak felmérése alkalmazkodási intézkedések céljából. Hozzájárulás az üvegházhatásúgáz-kibocsátás mérsékléséhez kifejezetten energiatermelési célú növénytermesztéssel és mezőgazdaságihulladék-újrahasznosítással. |

25. módosítás

Melléklet, 3. szakasz, 3.2.1. pont, (1) bekezdés, harmadik francia bekezdés

-Termelői/fogyasztói vonatkozások: a politikák stratégiai elemzése olyan területeken, mint: a KAP reformjának hatása a földművelési rendszerek fenntarthatóságára; a mezőgazdaságnak a fogyasztók igényeire való fogékonysága: élelmiszerek meghatározó jellemzése és ellenőrzése, a minőségbiztosítás és az ellátási láncokba beiktatott tanúsítási rendszerek hatása, valamint a környezeti és állatjóléti szabványokra való fogékonyság; feltáró és politikai hatásvizsgálati elemzések a főbb európai mezőgazdasági árucikkekről a termelés, a világkereskedelem, az árak, a jövedelem és a fogyasztók jóléte szempontjából; a kereskedelmi politikában és az árucikkek világpiacában bekövetkező változások keltette hatások; mezőgazdasági politikák a vidékfejlesztésben, más politikákkal egybekötve Különös figyelmet kap a KAP reformjának a hatása az új tagállamokra és a tagjelölt országokra. | -Termelői/fogyasztói vonatkozások: a politikák stratégiai elemzése olyan területeken, mint: a KAP reformjának hatása a földművelési rendszerek fenntarthatóságára; a mezőgazdaságnak a fogyasztók igényeire való fogékonysága: élelmiszerek meghatározó jellemzése és ellenőrzése, a minőségbiztosítás és az ellátási láncokba beiktatott tanúsítási rendszerek hatása, valamint a környezeti és állatjóléti szabványokra való fogékonyság; feltáró és politikai hatásvizsgálati elemzések a főbb európai mezőgazdasági árucikkekről a termelés, a világkereskedelem, az árak, a jövedelem és a fogyasztók jóléte szempontjából; a kereskedelmi politikában és az árucikkek világpiacában bekövetkező változások keltette hatások; mezőgazdasági politikák a vidékfejlesztésben, más politikákkal egybekötve Különös figyelmet kap a KAP reformjának a hatása az új tagállamokra és a tagjelölt országokra és a multifunkcionális vidékfejlesztési programok, valamint azok hatékonysága. |

26. módosítás

Melléklet, 3. szakasz, 3.2.1. pont, (2) bekezdés

A közös halászati politika célkitűzéseinek ügyét színvonalasabb és naprakészebb tudományos adatok és az igazgatási döntési lehetőségek gazdasági és szociális hatásainak a felmérésére kifejlesztett eljárások fogják szolgálni. A hiányosságok felderítésére új technológiák lesznek alkalmazva, beleértve a hal származási helyének azonosítását DNS-vizsgálat alapján. Az érdekelt felek bevonását előnyben részesítő megoldások különös figyelmet kapnak. A kialakulófélben lévő uniós tengeri politikával összhangban a kereskedelmi hajók azonosítására is kiterjeszthetőkké válnak a halászatnak szánt szolgáltatások, például a hajók nyomon követése távérzékeléssel és elektronikus jelentésekkel. Felmérés készül a akvakultúra-ágazat bővülésének hatásáról. | A közös halászati politika célkitűzéseinek ügyét színvonalasabb és naprakészebb tudományos adatok és az igazgatási döntési lehetőségek gazdasági és szociális hatásainak a felmérésére kifejlesztett eljárások fogják szolgálni. A hiányosságok felderítésére új technológiák lesznek alkalmazva, beleértve a hal származási helyének azonosítását DNS-vizsgálat alapján. Az érdekelt felek bevonását előnyben részesítő megoldások különös figyelmet kapnak. A kialakulófélben lévő uniós tengeri politikával összhangban a kereskedelmi hajók azonosítására is kiterjeszthetőkké válnak a halászatnak szánt szolgáltatások, például a hajók nyomon követése távérzékeléssel és elektronikus jelentésekkel. Felmérés készül az akvakultúra-ágazat bővülésének hatásáról, beleértve a bővülés környezeti, társadalmi és egészségügyi vetületét is. |

27. módosítás

Melléklet, 3. szakasz, 3.2.3. pont, első a) francia bekezdés (új)

| -biotechnológiai gyógyszerészeti célú állatkísérletek javítására, csökkentésére és helyettesítésére irányuló, és a vegyi anyagok toxikusságának in vitro sejtkultúrák, magas technológiai forgalom és toxikogenomika általi előrejelzésére irányuló fejlett módszerek fejlesztése és érvényesítése; |

28. módosítás

Melléklet, 3. szakasz, 3.2.3. pont, második francia bekezdés

-Az egészségi hatások felmérése kísérletezés útján, biomonitoring rendszerrel, a géntoxikológiai vizsgálatokkal, számítástechnikai módszerekkel és elemzőeszközökkel; | -Az egészségi hatások felmérése kísérletezés útján, biomonitoring rendszerrel, a géntoxikológiai és epidemiológiai vizsgálatokkal, számítástechnikai módszerekkel és elemzőeszközökkel |

29. módosítás

Melléklet, 3. szakasz, 3.2.3. pont, harmadik a) francia bekezdés (új)

| -egészségügyi elemzések készítése három tényezőből kiindulva: i. szindrómák és krónikus expozíciók, ii. toxikus anyagokkal való interakció és az anyagok elegyedése, iii. a genetikai polimorfizmus és immunológiai vizsgálatok elemzése, beleértve a transzformációs és limfocitaaktivitási vizsgálatokat. |

30. módosítás

Melléklet, 3. szakasz, 3.3.3. pont, (2) bekezdés. hatodik a) francia bekezdés (új)

| -Biotechnológiai gyógyszerészeti célú állatkísérletek javítására, csökkentésére és helyettesítését célzó, és a vegyi anyagok toxikusságának in vitro sejtkultúrák, magas technológiai forgalom és toxikogenomika általi előrejelzésére irányuló fejlett módszerek fejlesztése és érvényesítése; |

31. módosítás

Melléklet, 3. szakasz, 3.4, pont, (1) bekezdés

A KKK külkapcsolati eszközök (fejlesztési együttműködés, kereskedelem és válságkezelő eszközök, beleértve a stabilitás és a humanitárius segélyezés eszközeit) keretében támogatja az uniós döntéshozatali eljárást. | A KKK külkapcsolati eszközök (fejlesztési együttműködés, kereskedelem és válságkezelő és békés konfliktusrendezési eszközök, beleértve a stabilitás és a humanitárius segélyezés eszközeit) keretében támogatja az uniós döntéshozatali eljárást |

32. módosítás

Melléklet, 3. szakasz, 3.4.2. pont, (4) bekezdés

A főbb szereplőkkel (FAO, EUMETSAT, Világélelmezési program, ESA, GMES-GMFS) való szorosabb együttműködésre kell törekedni. | A főbb szereplőkkel (UNEP, FAO, EUMETSAT, Világélelmezési Program, ESA GMES-GMFS) való szorosabb együttműködésre kell törekedni. |

33. módosítás

Melléklet, 3. szakasz, 3.4. pont, "Etikai szempontok" alcím, (1) bekezdés

Az egyedi program és az abból eredő kutatási tevékenységek végrehajtása során tiszteletben kell tartani az etikai alapelveket. Ide tartoznak többek között az Európai Unió alapjogi chartájában foglalt elvek, beleértve az emberi méltóság és az emberi élet védelmét, a személyes adatok és a magánélet védelmét, továbbá a közösségi jognak és az állatok és a környezet védelmét is, összhangban a vonatkozó nemzetközi egyezmények és magatartási kódexek legújabb változatával, többek között a Helsinki Nyilatkozattal, az emberi jogokról és a biogyógyászatról szóló, 1997. április 4-én Oviedóban aláírt Európa tanácsi egyezmény és ennek kiegészítő jegyzőkönyve, a gyermekek jogairól szóló ENSZ-egyezmény, az UNESCO által elfogadott, az emberi génállományról és az emberi jogokról szóló egyetemes nyilatkozat, a biológiai és mérgező fegyverekről szóló ENSZ-egyezmény (BTWC), az élelmiszer- és mezőgazdasági felhasználású növényi genetikai erőforrásokról szóló nemzetközi szerződés, valamint az Egészségügyi Világszervezet (WHO) vonatkozó határozatai alapján. | Az egyedi program és az abból eredő kutatási tevékenységek végrehajtása során tiszteletben kell tartani és figyelembe kell venni az etikai alapelveket. Ide tartoznak többek között az Európai Unió alapjogi chartájában foglalt elvek, beleértve az emberi méltóság és az emberi élet védelmét, a személyes adatok és a magánélet védelmét, továbbá a közösségi jognak és az állatok és a környezet védelmét is, összhangban a vonatkozó nemzetközi egyezmények és magatartási kódexek legújabb változatával, többek között a Helsinki Nyilatkozattal, az emberi jogokról és a biogyógyászatról szóló, 1997. április 4-én Oviedóban aláírt Európa tanácsi egyezmény és ennek kiegészítő jegyzőkönyve, a gyermekek jogairól szóló ENSZ-egyezmény, az UNESCO által elfogadott, az emberi génállományról és az emberi jogokról szóló egyetemes nyilatkozat, a biológiai és mérgező fegyverekről szóló ENSZ-egyezmény (BTWC), az élelmiszer- és mezőgazdasági felhasználású növényi genetikai erőforrásokról szóló nemzetközi szerződés, valamint az Egészségügyi Világszervezet (WHO) vonatkozó határozatai alapján. |

[1] A Hivatalos Lapban még nem tették közzé.

[2] HL C 139., 2006.6.14., 1. o.

--------------------------------------------------